Прудкоўскія могілкі (Гомель)

Прудкоўскія могілкі — могілкі ў Гомелі, размешчаныя ў жылым масіве Прудок і абмежаваныя 1-м завулкам Крупскай, праезднай часткай уздоўж вяслярскага канала, забудовай Гомельскай універсальнай базы і ўсходняй часткай 2-й Грамадзянскай вуліцы. Маюць статус закрытых, але дзейных — дазволены сваяцкія падзахаванні труной і урнай. Плошча складае каля 7 га. З гісторыі Заснаваныя ў даваенную пару — шэраг пахаванняў датуецца 1930-мі гадамі. Гарадская рытуальная служба перыядам заснавання называе 1920-я гг. Тэрыторыя могілак выразна чытаецца на нямецкіх аэрафотаздымках чэрвеня 1941 г. Тым часам энцыклапедычныя звесткі адносяць пачатак дзейнасці могілак да 1946 г. Як адкрытыя дзейнічалі да 1970 г. Верагодна, што пачаткова Прудкоўскія могілкі служылі месцам пахавання яўрэяў, але з цягам часу сталі ў нацыянальна-рэлігійным сэнсе мяшанымі. Асаблівасці Згодна са звесткамі ізраільскай арганізацыі «Міцват Эмет» яўрэйскія пахаванні адасоблены ад астатніх шырокай дарожкай і складаюць два сектары са 103-а і 5-ю радамі адпаведна. Частка ацалелых пахаванняў упрыгожана адметнымі помнікамі з дэкаратыўнымі барэльефамі, кубкамі, у выглядзе дрэў з абсечанымі галінамі. Ёсць пахаванні з зоркай Давіда і надпісамі яўрэйскім пісьмом. Пахаванні брацкая магіла ахвяр фашысцкага акупацыйнага рэжыму. Данііл Архіпавіч Агарэнка (1910—1948) — супрацоўнік савецкіх органаў унутраных спраў, начальнік 4-га гарадскога аддзялення міліцыі Гомеля. Рыгор (Гірша) Цадзікавіч Ханін (1886—1963) — беларускі інжынер-будаўнік, аўтар і суаўтар многіх архітэктурных збудаванняў міжваеннага Гомеля. Галерэя Зноскі